Πίτερ φαν Μπρέντελ

Ο Πίτερ φαν Μπρέντελ (φλαμανδικά: Pieter van Bredael ή Peeter van BredaelΠαραλλαγές του ονόματος: Peter van Breda, Peter van Bredael, 1629 –1719) ήταν Φλαμανδός ζωγράφος, ο οποίος ειδικευόταν σε απεικόνιση σκηνών αγοράς και πανηγύρεων σε χωριά χωροθετημένων σε ιταλικού ύφους τοπία ή σε σύγχρονα, συνήθως αστικά, περιβάλλοντα.

Βιογραφία
Ο Πίτερ φαν Μπρέντελ γεννήθηκε στην Αμβέρσα το 1629 και βαπτίσθηκε στις 19 Ιουλίου 1629. Ήταν γιος του Πέτερ Μπρέντελ και της Μαρία Πάις. Σύμφωνα με πληροφορίες αναφέρεται ότι εγγράφηκε στο εργαστήριο του Ντάβιντ Ράικερτ ΙΙΙ στις 20 Ιανουαρίου 1640 και σπούδασε εκεί επί τέσσερα χρόνια. Πραγματοποίησε ορισμένα ταξίδια στο εξωτερικό. Είναι γνωστό ότι ταξίδεψε στην ΙσπανίαPeter van Bredael in: Frans Jozef Peter Van den Branden, Geschiedenis der Antwerpsche schilderschool, Antwerpen, 1883, p. 1629-1631  Μολονότι δεν υπάρχουν αναφορές για διαμονή του στην Ιταλία, η συμπερίληψη στα τοπία του ερειπίων αρχιτεκτονημάτων από τα περίχωρα της Ρώμης υποδεικνύει πιθανή παραμονή του στη χώρα.Peter van Breda Biography στο: Άρνολντ Χαουμπράκεν, De groote schouburgh der Nederlantsche konstschilders en schilderessen, 1718 Armelle Baron, Pierre Baron, L'art dentaire à travers la peinture, www.acr-edition.com, 1 Jan, 1986, p. 232 Cornelis de Bie, Het Gulden Cabinet, p 381 

Επιστρέφοντας στην Αμβέρσα το 1648 νυμφεύτηκε την Άννα Μαρία Φέλντενερ, θυγατέρα του επιφανούς γλύπτη Γενάιν Φέλντενερ. Το ζεύγος απέκτησε οκτώ τέκνα, από τα οποία τρία, οι Γιαν Πίτερ Μπρέντελ ο πρεσβύτερος, Αλεξάντερ φαν Μπρέντελ και Γιόρις φαν Μπρέντελ έγιναν ζωγράφοι.Walther Bernt, The Netherlandish painters of the seventeenth century, Volume 1, Phaidon, 1970, p. 19 Ορισμένα από τα εγγόνια του, όπως οι Γιόζεφ φαν Μπρέντελ, Γιαν Πίτερ φαν Μπρέντελ ο νεότερος και Γιαν Φρανς φαν Μπρέντελ έγιναν επίσης ζωγράφοι.

Ο φαν Μπρέντελ πιθανότατα δεν ξεκίνησε να ζωγραφίζει για λογαριασμό του ως το 1651, το έτος που έγινε "Δάσκαλος" στη Συντεχνία του Αγίου Λουκά. Έγινε, επίσης, μέλος σε μια schutterij, τοπική πολιτοφυλακή και έφθασε ως τον βαθμό του λοχαγού.

Ανάμεσα στους μαθητές του συγκαταλέγονται, εκτός από τους τρεις γιους του, Γιαν Πίτερ, Γιόρις και Αλεξάντερ, οι Χέντρικ Φρανς φαν Λιντ και Φερντινάντους Χόφμανς.Jan Peeter van Bredael (I) στο Ολλανδικό Ίδρυμα Ιστορίας της Τέχνης Peeter van Bredael στο Ολλανδικό Ίδρυμα Ιστορίας της Τέχνης Alexander van Bredael, Cattle Market in Antwerp  at the vads

Απεβίωσε στην Αμβέρσα και τάφηκε στις 9 Μαρτίου 1719.

Έργο
Ο Πίτερ φαν Μπρέντελ είναι κατά κύριο λογο γνωστός για τις σκηνές με αγορές βοοειδών τοποθετημένων ανάμεσα σε τοπία ή κτίσματα, συχνά ερειπίων της αρχαιότητας, τοπία βοσκοτόπων και, λιγότερο συχνά, σκηνές μαχών. Απεικόνισε, επίσης, ρωπογραφίες με σκηνές παηγύρεις σε χωριά και πομπές, ανάμεσα στις οποίες συγκαταλέγεται και μια σκηνή από την commedia del’arte. Οι πολύ ευφάνταστες σκηνές αγοράς που δημιούργησε καταφέρνουν να απεικονίσουν πολλούς τομείς της καθημερινότητας της πόλης. Ο φαν Μπρέντελ συχνά επηρεάστηκε από ιταλικές αρχιτεκτονικές φόρμες.^[https://www.dorotheum.com/en/auctions/current-auctions/kataloge/list-lots-detail/auktion/11382-old-master-paintings/lotID/316/lot/1951163-pieter-van-bredael.html Pieter van Bredael, The market square of a town]  at Dorotheum

Εργάστηκε και ως αντιγραφέας και είναι γνωστό ότι αντέγραψε σκηνές μάχης του Ολλανδού καλλιτέχνη Φίλιπς Βάουβερμαν. Ένα σχέδιο μάχης ιππέων που εκτίθεται στο Mauritshuis αποδίδεται στον φαν Μπρέντελ ως αντίγραφο του Βάουβερμαν. Annemarie Stefes , Niederländische Zeichnungen 1450-1800: Tafeln, Böhlau Verlag, Köln Weimar, 2011, p. 140 (γερμανικά)

Παραπομπές

Εξωτερικοί σύνδεσμοι

Κατηγορία:Φλαμανδοί ζωγράφοι